2012 ஆம் ஆண்டு ஜனவரி 29ம் தேதி சுனாமியால் பாதிக்கப்பட்ட எம்.ஜி.ஆர் சமாதி ரூ 7.70 கோடி செலவில் புதுப்பிக்கப்படும் என முதல்வராக இருந்த ஜெயலலிதா அறிவித்தார். இந்த பணிகள் நடைபெற்ற போது எம்.ஜி.ஆர் சமாதியின் முன்பு உள்ள அலங்கார வளைவு அகற்றப்பட்டு, புது வடிவத்தில் வைக்கப்பட்டது. அதன் முன்பு பறக்கும் குதிரை சிலையும், இரட்டை இலை வடிவமும் அமைக்கப்பட்டது. இவ்வாறு தேர்தல் சின்னம் அமைக்கப்படுவதற்கு பரவலான எதிர்ப்பினை எதிர்கட்சிகள் தெரிவித்தன. வழக்கு தொடுக்கப்பட்டது. ஆளும் கட்சி தரப்பில் அந்த சின்னம் இரட்டை இலையைக் குறிக்கவில்லை, பறக்கும் குதிரையின் இறக்கையைக் குறிக்கிறது என நீதிமன்றத்தில் தெரிவிக்கப்பட்டது. 2012 ஆம் ஆண்டு டிசம்பர் 9 நாள் சுமார் ரூ.8 கோடியில் புதுப்பிக்கப்பட்ட எம்.ஜி.ஆர் நினைவிடம் மக்கள் பார்வைக்கு திறந்து வைக்கப்பட்டது. இதனை அப்போது முதல்வராக இருந்த ஜெயலலிதா திறந்து வைத்தார்.

பராமரிப்பு பணி
நினைவேந்தல்
சமாதி அமைப்பு
ஜெயலலிதா சமாதி